L 32/32 Službeni list Europske unije 1.2.2014. ODLUKE ODLUKA VIJEĆA od 28. siječnja 2014. o ovlašćivanju država članica da u interesu Europske unije ratificiraju Konvenciju o dostojnom radu za radnike u kućanstvu iz 2011. Međunarodne organizacije rada (Konvencija br. 189) (2014/51/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 153. u vezi s člankom 218. stavkom 6. točkom (a) podtočkom v. i člankom 218. stavkom 8. prvim podstavkom, uzimajući u obzir prijedlog Europske komisije, uzimajući u obzir suglasnost Europskog parlamenta, budući da: (1) — Europski parlament, Vijeće i Komisija promiču ratifikaciju međunarodnih konvencija o radu koje je Međunarodna organizacija rada klasificirala kao najnovije, kao doprinos nastojanjima Europske unije u promicanju dostojnog rada za sve, kako u Uniji tako i izvan nje, čiji su važan aspekt zaštita i poboljšanje radnih uvjeta radnika. (2) — Većina pravila iz Konvencije br. 189 o dostojnom radu za radnike u kućanstvu iz 2011. Međunarodne organiza- cije rada (ILO), dalje u tekstu ,Konvencija", velikim je dijelom obuhvaćena pravnom stečevinom Unije u podru- čjima socijalne politike, borbe protiv diskriminacije, pravosudne suradnje u kaznenim stvarima te područjima azila i useljavanja. (3) — Odredbe Konvencije o zaštiti radnika migranata u kućan- stvu potencijalno mogu utjecati na slobodu kretanja radnika — područje koje je pod isključivom nadležnosti Unije. (4) _ Posljedično tome, dijelovi Konvencije potpadaju pod nadležnost Unije te države članice ne smiju preuzimati (5) obveze u pogledu tih dijelova izvan okvira institucija Unije. Europska unija ne može ratificirati Konvenciju jer stranke Konvencije mogu biti samo države. U toj situaciji države članice i institucije Unije moraju surađivati u pogledu ratifikacije Konvencije. Vijeće bi stoga trebalo ovlastiti države članice koje pravo Unije obvezuje u pogledu minimalnih zahtjeva u području radnih uvjeta da ratificiraju Konvenciju u inte- resu Unije, DONIJELO JE OVU ODLUKU: Članak 1. Ovim se države članice ovlašćuju da, u pogledu dijelova koji potpadaju pod nadležnost koja je Uniji dodijeljena Ugovorima, ratificiraju Konvenciju o dostojnom radu za radnike u kućanstvu iz 2011. Međunarodne organizacije rada (Konvencija br. 189). Članak 2. Ova je Odluka upućena državama članicama. Sastavljeno u Bruxellesu 28. siječnja 2014. Za Vijeće Predsjednik G. STOURNARAS